Likumprojekts

**Grozījums** [**Ceļu satiksmes likumā**](http://likumi.lv/ta/id/36720-autoparvadajumu-likums)

Izdarīt [Ceļu satiksmes likumā](http://likumi.lv/ta/id/45467-celu-satiksmes-likums) (Latvijas Republikas Saeimas un Ministru Kabineta Ziņotājs, 1997, 22. nr.; 2000, 3., 14., 15. nr.; 2001, 6. nr.; 2003, 17. nr.; 2005, 13. nr.; 2006, 2. nr.; 2007, 3., 7., 21. nr.; 2008, 13. nr.; 2009, 1., 7., 14. nr.; Latvijas Vēstnesis, 2010, 86., 151. nr.; 2011, 46., 99., 201., 204. nr.; 2012, 41., 200. nr.; 2013, 243. nr.; 2014, 186., 228. nr.; 2015, 251. nr.; 2016, 241. nr.; 2017, 90., 113., 231. nr.) šādu grozījumu:

papildināt likumu ar 43.8 un 43.9 pantu šādā redakcijā:

"**43.8 pants. Īpatnības administratīvo pārkāpumu lietās attiecībā uz pārkāpumiem, kurus izdarījuši ārvalstu pārvadātāji**

1. Ja šā likuma vai citu ceļu satiksmes un autopārvadājumu jomu regulējošo normatīvo aktu pārkāpumu izdarījis ārvalstu pārvadātājs, lēmumu par naudas soda uzlikšanu pieņem pārkāpuma konstatēšanas vietā bez ārvalstu pārvadātāja klātbūtnes un sastāda protokolu–lēmumu, kurā norāda šādu informāciju:
2. protokola–lēmuma sastādīšanas datums;
3. institūcija, kuras amatpersona piemērojusi sodu, institūcijas tālruņa numurs un protokola–lēmuma sastādītāja amats, vārds un uzvārds;
4. pārkāpuma konstatēšanas vieta (pilsētas vai citas apdzīvotas vietas nosaukums, adrese), datums un laiks;
5. ārvalstu pārvadātājs, kuram piemērots administratīvais sods, –nosaukums, juridiskā forma, adrese, tālruņa numurs un elektroniskā pasta adrese;
6. transportlīdzekļa vadītāja vārds, uzvārds, dzimšanas dati, vadītāja apliecības numurs;
7. transportlīdzekļa marka un valsts reģistrācijas numurs;
8. pārkāpuma faktisko un tiesisko apstākļu konstatējums, kā arī pierādījumi, kas pamato pārkāpumu;
9. tiesību normas, kas paredz atbildību par attiecīgo administratīvo pārkāpumu (normatīvā akta pants, tā daļa, punkts vai apakšpunkts);
10. lēmums par naudas soda uzlikšanu un naudas soda apmērs;
11. tās institūcijas rekvizīti, kuras amatpersona piemērojusi sodu, kredītiestādes nosaukums un konta numurs, uz kuru veicams pārskaitījums;
12. šā likuma 43.9 pantā paredzētais nodrošinājuma līdzeklis, ja tāds piemērots;
13. norāde, kur un kādā termiņā lēmumu var pārsūdzēt.
14. Par pieņemto lēmumu ārvalstu pārvadātājam paziņo, nosūtot protokolu–lēmumu ar elektroniskā pasta starpniecību, kā arī informē transportlīdzekļa vadītāju pārkāpuma konstatēšanas vietā.
15. Lēmums par naudas soda uzlikšanu stājas spēkā protokola–lēmuma nosūtīšanas brīdī.
16. Ārvalstu pārvadātājam uzliktais naudas sods samaksājams nekavējoties.
17. Lēmumu ārvalstu pārvadātājs var pārsūdzēt augstākā iestādē Latvijas Administratīvo pārkāpumu kodeksā noteiktajā termiņā un kārtībā. Lēmuma pārsūdzēšana neaptur tā izpildi.
18. Augstākā iestāde sūdzību par administratīvā pārkāpuma lietā pieņemto lēmumu izskata Latvijas Administratīvo pārkāpumu kodeksā noteiktajā termiņā un kārtībā. Augstākās iestādes lēmumu Latvijas Administratīvo pārkāpumu kodeksā noteiktajā termiņā un kārtībā var pārsūdzēt tiesā.

**43.9 pants. Īpatnības administratīvo pārkāpumu novēršanā un naudas soda izpildē attiecībā uz pārkāpumiem, kurus izdarījuši pārvadātāji**

1. Lai novērstu pārkāpumu, ko pārvadātājs izdarījis, pārkāpjot šā likuma vai citu ceļu satiksmes un autopārvadājumu jomu regulējošo normatīvo aktu prasības, un nodrošinātu šā likuma 43.8 panta kārtībā uzliktā naudas soda izpildi, kontroles institūcija (amatpersona) var piemērot šādus nodrošinājuma līdzekļus:
2. aizturēt transportlīdzekļa reģistrācijas dokumentus;
3. aizturēt transportlīdzekļa valsts reģistrācijas numura zīmes;
4. uzlikt transportlīdzeklim imobilizatoru (riteņu bloķētāju).
5. Vienlaikus var piemērot vairākus šā panta pirmajā daļā minētos nodrošinājuma līdzekļus.
6. Par nodrošinājuma līdzekļa piemērošanu pārvadātājam paziņo, izmantojot elektroniskā pasta starpniecību, kā arī informē transportlīdzekļa vadītāju pārkāpuma konstatēšanas vietā.
7. Par transportlīdzekļa, kravas vai bagāžas (ja tāda ir) drošību pēc šā panta pirmajā daļā paredzētā nodrošinājuma līdzekļa piemērošanas atbild pārvadātājs.
8. Piemērotā nodrošinājuma līdzekļa darbība ir spēkā līdz pārkāpuma novēršanai un šā likuma 43.8 panta kārtībā uzliktā naudas soda samaksai, bet ne ilgāk kā 30 dienas.
9. Par nodrošinājuma līdzekļa piemērošanu un atcelšanu izdara ierakstu administratīvā pārkāpuma protokolā vai šā likuma 43.8 panta pirmajā daļā minētajā protokolā–lēmumā."

Iekšlietu ministrs

Rihards Kozlovskis